钦定古今图书集成/明伦汇编/氏族典/第535卷 > 《廖用贤尚友录》 > 霍原
## 钦定古今图书集成/明伦汇编/氏族典/第535卷 > 《廖用贤尚友录》 > 霍原

按《晋书霍原传》：“原字休明，燕国广阳人也。少有志力，
叔父坐法当死，原入狱讼之，楚毒备加，终免叔父。年
十八，观太学行礼，因留习之。后归乡里，山居积年，门
徒数百。元康末，原与王褒等俱以贤良征，累下州郡，
以礼发遣，皆不到。后王浚称制，谋僣，使人问之，原不
答。浚心衔之，收原斩之，悬其首，诸生悲哭。夜窃尸共”
埋殡之，远近骇愕，莫不冤痛之。